***V Š E O B E C N E Z Á V Ä Z N É H O N A R I A D E N I A***

***Obce Malcov***

***č. 8/2023***

**o určení výšky finančných prostriedkov na záujmové vzdelávanie detí s trvalým**

**pobytom na území obce**

Obecné zastupiteľstvo obce Malcov v súlade s ustanovením § 6 ods. 8 a 9 zákona č. 369/1990 Zb, o obecnom zriadení v znení neskorších predpisov a ustanovením § 6 ods. 12 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovením § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov sa uznieslo na vydaní tohto všeobecne záväznom nariadenia:

**Článok 1**

**Predmet úpravy**

1. Toto všeobecne záväzné nariadenie ( ďalej len „VZN“) určuje výšku dotácie na záujmové vzdelávanie detí s trvalým pobytom v obci Malcov, ktoré navštevujú centrá voľného času mimo územia obce Malcov.
2. V rámci decentralizácie dane z príjmov fyzických osôb je v plnej kompetencii obce ako prerozdelí finančné prostriedky.

**Článok 2**

**Príjemca dotácie**

Príjemcom dotácie podľa tohto VZN je:

* iná obec (mesto), na území ktorej je centrum voľného času (ďalej „CVČ“) zriadené a ktorá požiada o dotáciu na záujmové vzdelávanie detí s trvalým pobytom na území obce Malcov
* štátom uznaná cirkev alebo náboženská spoločnosť, právnická osoba, fyzická osoba ako zriaďovateľ CVČ, ak o dotáciu požiada.

**Článok 3**

**Výška dotácie**

Výška dotácie na jedno dieťa na príslušný kalendárny rok na prevádzku a mzdy na záujmové vzdelávanie detí v centre voľného času v zriaďovateľskej pôsobnosti inej obce, štátom uznanej cirkvi alebo náboženskej spoločnosti, právnickej alebo fyzickej osoby, je určená v prílohe č.1.

**Článok 3**

**Termín a spôsob poskytovania dotácie**

Výška finančných prostriedkov v príslušnom školskom roku pre žiadateľa podľa článku 2 závisí od počtu prijatých rozhodnutí (detí) v konkrétnom CVČ, ktoré žiadateľ predloží obci Malcov. Podmienky poskytnutia dotácie budú upravené v zmluve o spolupráci uzatvorenej medzi obcou Malcov a žiadateľom.

**Článok 4**

**Účel dotácie**

1. Prijímateľ dotácie podľa článku 2 je oprávnený použiť dotáciu len na úhradu osobných a prevádzkových nákladov na záujmové vzdelávanie detí. Pri použití dotácie musí prijímateľ dotácie zabezpečiť hospodárnosť, efektívnosť, účelnosť a účinnosť jej použitia.
2. V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31. 12. príslušného kalendárneho roku.

**Článok 5**

**Záverečné ustanovenie**

1. Zmeny a dodatky tohto VZN schvaľuje Obecné zastupiteľstvo v Malcove.
2. Na právne vzťahy neupravené týmto VZN sa vzťahujú príslušné všeobecne záväzné právne predpisy.
3. Toto VZN Obce Malcov č. 8/2023 bolo schválené na zasadnutí OZ Malcov dňa 16.12.2023 uznesením č. 96/2023 a nadobúda účinnosť pätnástym dňom od vyhlásenia (vyvesenia).

......................................

Ing. Andrea Lazorová

starostka obce Malcov

**Príloha č. 1**

|  |  |  |
| --- | --- | --- |
| Výška finančných prostriedkov na žiaka v CVČ zriadeného mimo územia obce Malcov | Štátne CVČ | Súkromné a cirkevné CVČ |
| Ak je žiak zaradený: |  | |
| V jednom CVČ | 50 € | 50 € |
| V dvoch CVČ | 1/2 z 50 € | 1/2 z 50 € |
| V troch CVČ | 1/3 z 50 € | 1/3 z 50 € |

Doložka procesu tvorby VZN:

|  |  |
| --- | --- |
| Všeobecne záväzné nariadenie | Číslo: 8/2023 |
| Obec MALCOV | Zo dňa: 16.12.2023 |

Obecné zastupiteľstvo obce Malcov v súlade s § 6 ods. 8 a 9 zákona č. 369/1990 Zb, o obecnom zriadení v znení neskorších predpisov a ustanovením § 6 ods. 12 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovením § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov sa uznieslo na vydaní tohto všeobecne záväznom nariadenia:

**V Š E O B E C N E Z Á V Ä Z N É N A R I A D E N I E**

**č. 8/2023**

**o určení výšky finančných prostriedkov na záujmové vzdelávanie detí s trvalým**

**pobytom na území obce**

***Návrh*** *tohto všeobecne záväzného nariadenia (VZN)* ***na pripomienkovaní*** *podľa § 6 ods. 3 a ods. 4. Zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Zverejnený (návrh) vyvesením na úradnej  tabuli obce dňa: | 24.11.2023 |
| Zverejnený na internetovej stránke obce  dňa: | 24.11.2023 |
| Dátum ukončenia lehoty na  pripomienkovanie dňa: | 10.12.2023 |
| Pripomienky možno zaslať   * Písomne na adresu: Obecný úrad Malcov, Hlavná 130, 086 06 Malcov * Elektronicky na adresu:   **malcov@malcov.sk** |  |
| Vyhodnotenie pripomienok k návrhu VZN  dňa: |  |

***Schválené*** *všeobecne záväzné nariadenie:* ***Uznesením obecného zastupiteľstva č. 96/2023***

|  |  |
| --- | --- |
| Na rokovaní OZ obce Malcov dňa: | 16.12.2023 |
| Vyhlásené vyvesením na úradnej tabuli  v obci dňa: | 17.12.2023 |
| VZN nadobúda účinnosť dňom: | 01.01.2024 |

Ing. Andrea Lazorová starostka obce